DA Den Europæiske Unions Tidende C 160/19

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 160/08)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»MARRONE DI ROCCADASPIDE«

CE N.: IT/PGI/005/0447/3.1.2005

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Ministero delle Politiche agricole e forestali Adresse: Via XX Settembre, 20 I-00187 Roma Tlf. (39) 06 481 99 68 Fax (39) 06 42 01 31 26 e-mail: qtc3@politicheagricole.it

2. Sammenslutning:

Navn: Cooperativa Agricola «Il Marrone» A r.l. Adresse: Via Gaetano Giuliani, 28 Roccadaspide (SA) (Italia) Tlf. (39) 082 894 74 96 Fax (39) 082 894 83 24 e-mail: coop.ilmarrone@tiscali.it Sammensætning: Producent/forarbejdningsvirksomhed ( X ) Andre ( )

3. Produktets art:

Kategori 1.6 — Frugt, grøntsager og korn, også forarbejdet, bilag I — kastanje

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Marrone di Roccadaspide«

4.2. Beskrivelse: Den beskyttede geografiske betegnelse »Marrone di Roccadaspide« betegner frugterne fra økotyperne Anserta, Abate og Castagna Rossa af arten ægte kastanje. De skal på tidspunktet for salg til konsum som friske kastanjer have følgende egenskaber: frugtens form: nærmest halvkugleformet, undertiden svagt ellipsoidisk; skal: kastanjebrun farve, svagt rødlig, med mørke striber, der normalt er knap synlige; frøhinde: tynd og kun svagt indtrængen i frugten, temmelig fastsiddende; størrelse: højst 85 frugter pr. kg udvalgt og/eller sorteret produkt; frugt: hvid — mælket, med fast kød, sød smag, højst 5 % delte frugter. — Ved markedsføring tørret (med eller uden kapsel) skal de have følgende egenskaber: a) tørrede kastanjer med kapsel: vandindhold i de hele frugter: højst 15 %; varen skal være fri for aktivt angreb af nogen art (insektlarver, mug, mv.); tørt udbytte med skal: højst 50 % vægtprocent. b) tørrede kastanjer uden kapsel: skal være pæne, af strågul til hvid farve og med højst 20 % fejl (tegn på orm, uregelmæssig form, mv.).

»Marrone di Roccadaspide« har en karakteristisk tydeligt sød smag og et højt indhold af sukkerarter. Blandt de øvrige organoleptiske egenskaber kan fremhæves deres tekstur, som er sprød og kun lidt melet.

De organoleptiske egenskaber kontrolleres af et panel af smagsdommere, der er nedsat af kontrolinstansen.

4.3. Geografisk område: Produktionsområdet for B.G.B. »Marrone di Roccadaspide« omfatter området mere end 250 m over havet overflade i kommunerne i provinsen Salerno, som er nævnt i produktionsspecifikationen.

4.4. Bevis for oprindelse: Alle faser i produktionsprocessen overvåges, idet input og output for hver fase dokumenteres. På denne måde og ved, at producenterne, de dyrkede parceller og pakkevirksomhederne opføres i særlige registre, der føres af kontrolinstansen, sikres det, at produktet kan spores begge veje gennem hele produktionsprocessen. Alle fysiske og juridiske personer, der er opført i de pågældende registre, underkastes kontrol fra kontrolinstansens side, i overensstemmelse med bestemmelserne i produktionsspecifikationen og den pågældende kontrolplan. Konstaterer kontrolinstansen overtrædelse af bestemmelserne, kan produktet ikke — selv om det kun drejer sig om en enkelt fase i produktionskæden — markedsføres med den beskyttede geografiske betegnelse »Marrone di Roccadaspide«.

4.5. Produktionsmetode: I specifikationen fastsættes det bl.a., at plantebestanden højst må være 130 planter pr. ha i fuld produktion.

Beskæringsformen er halvstammet. Stilladset begynder 200 cm over jorden. Grenene dannes ud fra kviste, der fremkommer i sommer- og efterårsmånederne. Beskæringen foretages med højst 5 års intervaller. Jorden er veldrænet og kræver derfor ingen særlige indgreb for at undgå stagnerende regnvand. Af denne årsag skal jorden ikke bearbejdes. Græsdækket slås, når det har nået en højde af 30-40 cm.

Høsten foregår om efteråret indtil den 10. november, i flere omgange af højst 2 ugers varighed. Det gøres med håndkraft eller særlige høstmaskiner, der ikke beskadiger produktet.

Alle faser af produktion og forarbejdning, dog ikke pakning, sker inden for de kommuners område, som der henvises til i artikel 4, hvilket garanterer produktets sporbarhed og kontrol.

4.6. Tilknytning: Jorden i Cilento-området giver gunstige vilkår for kastanjedyrkning, da det tykke og kølige jordlag er af vulkansk oprindelse, har et lavt reaktionstal (pH mellem 4,5 og 6,5), er rig på mineraler og er hverken tung eller klæg. Årsgennemsnitstemperaturen ligger mellem + 8 °C og + 15 °C. Den årlige nedbør er på over 600-800 mm. Området har således et typisk middelhavsklima med milde vintre og somre med undertiden lange tørkeperioder. I dette miljø fremmer selv de ret lave temperaturer en høj produktion af frugter af særdeles høj kvalitet. At der har været dyrket kastanjer i provinsen Salerno, er der dokumentation for tilbage til middelalderen i form af gamle kontrakter mellem jordforpagtere og jordbesiddere, som opbevares i arkivet i benediktinerklosteret i Cava de' Tirreni, den berømte »Codex diplomaticus cavensis«. Også basilianermunkene var med til at udbrede kastanjedyrkningen i nogle dele af Cilento. Det historiske forløb og dyrkningsmetoden, der er overleveret fra generation til generation, har desuden bevirket, at også mennesket med dets intelligens og tålmodige arbejde har bidraget til den stærke tilknytning mellem dette produkt og miljøet. Indtil 1800 var kastanjer ikke blot en uundværlig bestanddel af lokalbefolkningens kost, men de spillede også en vigtig rolle i den lokale økonomi som bytteobjekt ved tuskhandel med nabobefolkningerne. Igennem århundreder er kastanjernes tilknytning til disse områder blevet styrket gennem folkefester, skrifter og madopskrifter. Sammen med menneskets kunnen giver den gunstige kombination af klima- og jordbundsforhold således produktet de egenskaber, som gør det til det eneste af sin art og har givet det dets høje anseelse.

4.7. Kontrolorgan:

Navn: ISMECERT adresse: Centro Direzionale Isola G1 I-80143 Napoli Tlf. (39) 081 787 97 89 Fax (39) 081 604 01 76 e-mail: info@ismecert.it

4.8. Mærkning: På emballagen eller etiketten skal der med tydelige og læselige trykte bogstaver af samme størrelse være anbragt følgende angivelse: »MARRONE DI ROCCADASPIDE« efterfulgt af påskriften »INDICAZIONE GEOGRAFICA PROTETTA« (eller forkortelsen I.G.P.); navn, firmabetegnelse og adresse på emballerings- eller producentvirksomheden; den mængde produkt, der faktisk er i emballagen, og IGP-logoet. Alle angivelser kan anbringes på etiketten med bogstaver, der er højst halvt så høje og brede som dem, der benyttes til angivelse af den beskyttede geografiske betegnelse. Logoet består af to ellipser, en afbildning af en kastanje, der er drejet 41,6° med uret, og angivelsen MARRONE DI ROCCADASPIDE efterfulgt af påskriften Indicazione Geografica Protetta. Logoet er nærmere beskrevet i produktionsspecifikationen. De produkter, til hvis fremstilling der er anvendt »Marrone di Roccadaspide«, også efter forarbejdning, kan markedsføres i emballage, der er påført henvisning til den pågældende betegnelse, uden af EF-logoet anføres, hvis:

produktet med betegnelsen »Marrone di Roccadaspide«, certificeret som sådant, er den eneste varekategori, der indgår i produktet;

og at de, der anvender produktet med beskyttet betegnelse, har fået tilladelse dertil af indehaverne af den intellektuelle ejendomsret, der følger af registreringen af betegnelsen »Marrone di Roccadaspide«, som samlet i en sammenslutning under Ministero delle Politiche Agricole e Forestali (landbrugs- og skovbrugsministeriet). Denne sammenslutning står også for optegnelsen i de rette registre og kontrollerer, at den beskyttede betegnelse anvendes korrekt. Findes der ikke en sådan sammenslutning, udføres de ovenfor nævnte funktioner af Ministero delle Politiche Agricole e Forestali (landbrugs- og skovbrugsministeriet), der er den nationale myndighed med ansvar for anvendelse af forordning (EF) nr. 510/2006.

Anvendelse af kastanjer med betegnelsen »Marrone di Roccadaspide« sammen med andre ingredienser giver ifølge gældende regler kun mulighed for angivelse af varen som en af ingredienserne i det forarbejdede produkt.

(1) EUT L 93 af 31.3.2006, s. 12.